‘KCE’เจ๋งโกยกำไรมโหฬาร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — KCE กำไรมโหฬารไตรมาส 4 โกย 162 ล้านดีกว่าไตรมาส 3 ส่วน HANA เพิ่ม 6% DELTA ลด 24% 
นักลงทุนเฮโลเข้าซื้อหุ้นกลุ่มอิเล็กทรอ นิกส์อย่างหนาตา และผลักดันให้ราคาวิ่งฉิวแรงกว่าตลาดหุ้นโดยรวมที่บวกเกือบ 10 จุด หรือ 1.39% โดยเฉพาะบริษัท เคซีอี อีเลคโทรนิคส์ (KCE) ทะยานปิดที่จุดสูงสุดของวัน 5.85 บาท บวก 0.30 บาท หรือ 5.40% ด้วยมูลค่าซื้อขายแน่นถึง 72 ล้านบาท ซึ่งคาดการณ์ว่าไตรมาส 4 จะมีกำไรมากกว่า 100 ล้านบาท 
ด้านบริษัท เคซีอี อีเลคโทรนิคส์ ประกาศผลงานออกมาแล้ว ทั้งปี 2552 มีกำไรสุทธิ 171.55 ล้านบาท คิดเป็น 0.38 บาทต่อหุ้น พลิกจากปี 2551 ขาดทุนสุทธิ 399.16 ล้านบาท หรือ 0.86 บาทต่อหุ้น เฉพาะไตรมาส 4 KCE มีกำไรสุทธิถึง 162 ล้านบาท สูงกว่าไตรมาส 3 ที่ทำได้ 123 ล้านบาท ซึ่งข่าวดีนี้น่าจะส่งผลให้ราคาหุ้นขยับตัวขึ้นต่อเนื่องในวันที่ 24 ก.พ. นี้ 
ก่อนหน้านี้นักวิเคราะห์คาดการณ์ว่า ไตรมาส 4 ปี 2552 KCE จะมีกำไรสุทธิ 145 ล้านบาท 
ด้านบริษัท ฮานา ไมโครอิเล็คโทรนิคส (HANA) เปิดเผยผลดำเนินงานปี 2552 มีกำไรสุทธิ 2,042.95 ล้านบาท คิดเป็นกำไรหุ้นละ 2.53 บาท เพิ่มขึ้น 6.98% เทียบกับปี 2551 ที่มีกำไรสุทธิ 1,909.55 ล้านบาท หรือ 2.30 บาทต่อหุ้น 
สำหรับบริษัท เดลต้า อีเลคโทรนิคส์ (ประเทศไทย) หรือ DELTA ประกาศว่า ปี 2552 มีกำไรสุทธิ 2,189.79 ล้านบาท หรือ 1.76 บาทต่อหุ้น ลดลง 24.43% เทียบกับปี 2551 กำไรสุทธิ 2,897.83 ล้านบาท หรือ 2.32 บาทต่อหุ้น 
อย่างไรก็ตาม นักวิเคราะห์คาดการณ์ว่า DELTA จะสามารถจ่ายเงินปันผลได้สูงที่สุดในกลุ่มนี้ ส่วน KCE คาดว่าจะแจกเงินปันผลได้ 10 สตางค์ต่อหุ้น 
ก่อนหน้านี้ผู้บริหารบริษัท เดลต้าฯ คาดว่าปี 2553 ยอดขายน่าจะสูงกว่าปีที่ผ่านมา จำนวน 3040% เนื่องจากเศรษฐกิจและอุตสาหกรรมที่กลับมาฟื้นตัว
สำหรับกลุ่มอาหารและเกษตรก็มีผลการดำเนินงานที่โดดเด่น เช่น บริษัท น้ำมันพืชไทย (TVO) มีกำไรสุทธิ 1,624.51 ล้านบาท เท่ากับ 2.55 บาทต่อหุ้น เพิ่มขึ้นจากปี 2551 ที่ทำได้ 749.63 ล้านบาท หรือ 1.20 บาทต่อหุ้น 
บริษัทชี้แจงว่ากำไรสุทธิที่เพิ่มขึ้น 874.89 ล้านบาท หรือ 116.71% เนื่องจากปี 2552 บริษัทสามารถจัดการต้นทุนต่างๆ ได้ดี